পঞ্চমীতে প্ল্যান রয়েছে! বেরোনোর আগে জেনে নিন হাওয়া অফিস কী বলছে ?

কলকাতা: পুজোর ঢাকে কাঠি পড়েছে। দর্শনার্থীরাও আগেভাগেই বেরিয়ে পড়েছেন আবহাওয়ার সঙ্গে তাল মিলিয়ে। চতুর্থীর দিন এক পশলা বৃষ্টি কোথাও কোথাও হলেও পঞ্চমীতে বাড়বে বৃষ্টি। এমনটাই হওয়া অফিস সূত্রে খবর। আগামী পাঁচ থেকে সাতদিন বিক্ষিপ্তভাবে বজ্রবিদ্যুৎ-সহ বৃষ্টির সম্ভাবনা দক্ষিণবঙ্গে। আজ, ৯ থেকে ১০ জেলায় বজ্রবিদ্যুৎ-সহ বৃষ্টির পূর্বাভাস দিয়েছে আলিপুর আবহাওয়া দফতর।

পঞ্চমীতে বাড়বে বৃষ্টি। ভারী বৃষ্টি উপকূল সহ সংলগ্ন চার জেলায়। বজ্রবিদ্যুৎ সহ বৃষ্টি সঙ্গে মেঘলা আকাশ দিনভর দফায় দফায় বৃষ্টি হতে পারে। বিক্ষিপ্ত বৃষ্টি চলবে পুজোর বাকি দিনগুলিতেও। তবে ক্রমশ কমবেই বৃষ্টির পরিমাণ। শনিবার পঞ্চমীতে মেঘলা আকাশ দিনভর কয়েক পশলা বৃষ্টি। বিক্ষিপ্তভাবে বজ্রবিদ্যুৎ-সহ হালকা থেকে মাঝারি বৃষ্টির সম্ভাবনা। তবে খুশির খবর আপাতত ভারী বৃষ্টির সম্ভাবনা কম।

আরও পড়ুন: নিম্নচাপ, তুমুল বৃষ্টিরপূর্বাভাস, পুজোতে ভাসবে কোন কোন দিন?

দক্ষিণবঙ্গে আগামী পাঁচ থেকে সাত দিন বিক্ষিপ্তভাবে বজ্রবিদ্যুৎ-সহ বৃষ্টির সম্ভাবনা দক্ষিণবঙ্গে। শনিবার ভারী বৃষ্টির সম্ভাবনা উপকূলের জেলা দক্ষিণ ২৪ পরগনা পূর্ব ও পশ্চিম মেদিনীপুর ও ঝাড়গ্রামে। ভারী বৃষ্টি হতে পারে পশ্চিমের বাঁকুড়া জেলাতে।

উত্তরবঙ্গে আপাতত বৃষ্টির সম্ভাবনা কমবে। স্থানীয়ভাবে দু’এক জায়গায় কখনও বজ্রবিদ্যুৎ-সহ হালকা বৃষ্টির সম্ভাবনা থাকবে। বিক্ষিপ্তভাবে হালকা মাঝারি দার্জিলিং, কালিম্পং, আলিপুরদুয়ারে বৃষ্টির সম্ভাবনা বেশি। ২৭ সেপ্টেম্বর শনিবার বৃষ্টির সম্ভাবনা বাড়বে উত্তরবঙ্গের সব জেলাতেই। আপাতত ভারী বৃষ্টির কোনও সম্ভাবনাই নেই।